ai4bharat/Pralekha huggingface dataset:
মন্ত্রিসভারঅর্থনৈতিকবিষয়সংক্রান্তকমিটি
উত্তর প্রদেশে নতুন রেল লাইন নির্মাণের অনুমোদন কেন্দ্রীয় মন্ত্রিসভার
নয়াদিল্লি, ২৪ অক্টোবর,২০১৮
প্রধানমন্ত্রী নরেন্দ্র মোদীর পৌরহিত্যে কেন্দ্রীয় অর্থনৈতিক বিষয়ক ক্যাবিনেট কমিটির বৈঠকে বাহরাইচ ও খলিলাবাদের মধ্যে নতুন রেল রেল লাইন নির্মাণে অনুমোদন দেওয়া হয়েছে। এই রেল লাইনটি বিহঙ্গা, শ্রাবস্তি, বলরামপুর, উৎরাউলা, দোমরাইয়াগঞ্জ, মেহদাওয়াল ও বাঁশির মধ্য দিয়ে তৈরি করা হবে। নতুন এই ব্রডগেজ রেল লাইনের দৈর্ঘ্য হবে ২৪০ কিলোমিটারেরও বেশি। এটি নির্মাণে আনুমানিক ব্যয় ধরা হয়েছে ৪৯৩৯.৭৮ কোটি টাকা। ২০২৪-২৫ সালের মধ্যে উত্তর-পূর্ব রেলওয়ে এই প্রকল্পের কাজ শেষ করবে। এতে সরাসরি ৫৭ লক্ষ ৬৭ হাজার কর্মী দিবস তৈরি হবে।
নতুন এই লাইনটি চালু হলে ঐ অঞ্চলের আর্থ-সামাজিক উন্নয়ন ঘটবে। বাহরাইচ ও খলিলাবাদের মধ্যে বিকল্প রাস্তাও তৈরি হবে।
প্রস্তাবিত এই লাইনটি শ্রাবস্তি জেলার মধ্য দিয়ে যাবে। এটি গৌতম বুদ্ধের জীবনের সঙ্গে ওতোপ্রোতভাবে জড়িত একটি গুরুত্বপূর্ণ পর্যটনস্থল। জৈনদের জন্য শ্রাবস্তি গুরুত্বপূর্ণ পর্যটন ক্ষেত্র। ঐ অঞ্চলের শোভানাথ মন্দির তীর্থঙ্কর শম্ভাবনথ-এর জন্মস্থান বলে মনে করা হয়। দেবীপাটান মন্দিরও বলরামপুর শহরের খুব কাছে অবস্থিত। এটি মা দুর্গার ৫১ শক্তিপীঠের অন্যতম।
নতুন এই রেল লাইন এই অঞ্চলে পর্যটন শিল্পেও ব্যাপক উৎসাহ যোগাবে।
এই প্রকল্পের ফলে নিকটবর্তী অঞ্চলের অধিবাসীরা নানারকম ক্ষুদ্র শিল্প গড়ে তুলতে পারবেন। এই প্রকল্প রেল মানচিত্রে নতুন পথ সংযোজন করবে, যা দেশের সামাজিক ও অর্থনৈতিক বিকাশে সহায়ক হবে।
CG/PM/SB…
(Visitor Counter : 128
প্রধানমন্ত্রীরদপ্তর
কল্যাণমূলক প্রকল্পে সুযোগ সুবিধা বৃদ্ধি প্রাক্তন সেনাকর্মীদের জীবনযাত্রার মানোন্নয়ন ঘটাবে : প্রধানমন্ত্রী
নতুন দিল্লি, ১১ অগাস্ট, ২০২৩
প্রধানমন্ত্রী শ্রী নরেন্দ্র মোদী বলেছেন, সরকার সম্প্রতি প্রাক্তন সেনাকর্মীদের জন্য কল্যাণমূলক প্রকল্পে সুযোগ সুবিধার যে বৃদ্ধি ঘটিয়েছে, তা তাঁদের জীবনযাত্রার মানোন্নয়নে সহায়ক হবে।
কেন্দ্রীয় মন্ত্রী শ্রী রাজনাথ সিং জানিয়েছিলেন, প্রাক্তন সেনাকর্মীদের কল্যাণ ও জীবনযাত্রার স্বাচ্ছন্দ্য বৃদ্ধির ওপর সর্বোচ্চ অগ্রাধিকার দেওয়া হয় এবং সেই অনুযায়ী নিম্নলিখিত কল্যাণমূলক প্রকল্পগুলিতে টাকার পরিমাণ বাড়ানো হয়েছে।
১. হাবিলদার বা সমমানের প্রাক্তন সেনাকর্মীদের বিধবা স্ত্রীদের জন্য বৃত্তিমূলক প্রশিক্ষণ অনুদান ২০,০০০ টাকা থেকে বাড়িয়ে ৫০,০০০ টাকা করা হয়েছে।
২. যাঁরা পেনশন পান না, এমন হাবিলদার বা সমমানের প্রাক্তন সেনাকর্মী অথবা তাঁদের বিধবা স্ত্রীদের জন্য চিকিৎসা অনুদান ৩০,০০০ টাকা থেকে বাড়িয়ে ৫০,০০০ টাকা করা হয়েছে।
৩. যাঁরা পেনশন পান না, এমন সব পদের প্রাক্তন সেনাকর্মী অথবা তাঁদের বিধবা স্ত্রীদের জন্য গুরুতর রোগের চিকিৎসা অনুদান ১,২৫,০০০ টাকা থেকে বাড়িয়ে ১,৫০,০০০ টাকা করা হয়েছে।
এর জবাবে প্রধানমন্ত্রী ট্যুইটে বলেছেন;
"ভারত তার বীর প্রাক্তন সেনাদের জন্য গর্বিত। তাঁরা আমাদের জাতিকে রক্ষা করেছেন। কল্যাণমূলক প্রকল্পে সুযোগ সুবিধা বৃদ্ধি প্রাক্তন সেনাকর্মীদের জীবনযাত্রার মানোন্নয়ন ঘটাবে।"
AC/SD/AS/
(
নীতিআয়োগ
অটল ইনোভেশন মিশন ও নীতি আয়োগ উদ্ভাবক এবং শিল্পোদ্যোগীদের ক্ষমতায়নের জন্য ২২টি ভাষায় ভার্নাকুলার ইনোভেশন প্রোগ্রাম -এর সূচনা করেছে
নয়াদিল্লি, ২২ ডিসেম্বর, ২০২১
দেশজুড়ে উদ্ভাবক ও শিল্পোদ্যোগীদের ক্ষমতায়নের জন্য অটল ইনোভেশন মিশন  ও নীতি আয়োগ যৌথভাবে ভার্নাকুলার ইনোভেশন প্রোগ্রাম -এর সূচনা করেছে। এর মাধ্যমে দেশের সংবিধানের তালিকাভুক্ত ২২টি ভাষায় উদ্ভাবন সম্পর্কিত বিভিন্ন তথ্যাবলী উদ্ভাবক ও শিল্পোদ্যোগীদের কাছে পৌঁছে দেওয়া হবে।
ভিআইপি-র ক্ষমতা বৃদ্ধির জন্য এআইএম ২২টি ভাষায় প্রত্যেকটি ভার্নাকুলার টাস্ক ফোর্সকে প্রশিক্ষিত করবে। প্রতিটি টাস্ক ফোর্সে ওই ভাষার শিক্ষক, বিভিন্ন বিষয়ের বিশেষজ্ঞ, লেখক এবং অটল ইনকিউবেশন সেন্টারের আঞ্চলিক শাখাগুলির নেতৃবৃন্দ রয়েছেন।
এই কর্মসূচিটি বাস্তবায়নের জন্য দিল্লি আইআইটি-র ডিজাইন ডিপার্টমেন্টের সঙ্গে এআইএম এবং নীতি আয়োগ একটি প্রশিক্ষণ কর্মশালার সূচনা করেছে। কর্মশালায় প্রশিক্ষণের পর সংশ্লিষ্ট ব্যক্তিরা উদ্ভাবক এবং শিল্পোদ্যোগীদের প্রশিক্ষণ দেবেন। ২২টি ভাষায় প্রশিক্ষণের জন্য কেন্দ্রের এই উদ্যোগে শিল্প সংস্থাগুলির পরামর্শদাতারাও যুক্ত হয়েছেন। বিভিন্ন সংস্থার সি এস আর অর্থাৎ কর্পোরেট সামাজিক দায়বদ্ধতার আওতায় এই প্রকল্পে সাহায্য করা হচ্ছে। আগামী বছরের এপ্রিল মাস পর্যন্ত আঞ্চলিক ভাষার উদ্ভাবকদের প্রশিক্ষণ দেওয়া হবে।
কর্মসূচির সূচনা করে নীতি আয়োগের ভাইস চেয়ারম্যান ডঃ রাজীব কুমার বলেছেন, ভারতের ঐতিহ্যময় সামাজিক ও সাংস্কৃতিক বন্ধন রয়েছে। এই বন্ধনে আঞ্চলিক ভাষাগুলি অত্যন্ত গুরুত্বপূর্ণ। নীতি আয়োগের মুখ্য কার্যনির্বাহী আধিকারিক শ্রী অমিতাভ কান্ত বলেন, ভিআইপি কর্মসূচির মাধ্যমে ভারতীয় উদ্ভাবন ও শিল্পোদ্যোগ নতুন মাত্রা পাবে। দেশের তরুণ ও উচ্চাকাঙ্ক্ষী নাগরিকরা বিভিন্ন বিষয় নিয়ে তাঁদের চিন্তাভাবনা এখানে যুক্ত করবেন।
ভিআইপি-র মাধ্যমে উদ্ভাবন ও শিল্পোদ্যোগের মতো ক্ষেত্রে ভাষা সংক্রান্ত বাধা অতিক্রম করা হবে। এআইএম-এর মিশন ডিরেক্টর ডঃ চিন্তন বৈষ্ণব জানান, আঞ্চলিক ভাষায় সৃজনশীলভাবে বিভিন্ন বক্তব্য তুলে ধরাই ভিআইপি-র মূল উদ্দেশ্য। তিনি বলেন, ভারতের মতো দেশে౼ যেখানে অনেক ভাষা রয়েছে, সেখানে কেউ যদি তাঁর উদ্ভাবনের ধারণাকে তুলে ধরতে চান, সেক্ষেত্রে ভাষা যাতে অন্তরায় না হয় তার জন্যই এই উদ্যোগ। ভিআইপি-র সাহায্যে আঞ্চলিক ভাষার উদ্ভাবকরা বিভিন্ন সমস্যার সমাধান করতে পারবেন। ডঃ বৈষ্ণব আরও জানান ২০১১-র আদমশুমারি অনুযায়ী, দেশে মাত্র ১০.৪ শতাংশ নাগরিক ইংরেজি ভাষায় কথা বলতে পারেন। এঁদের মধ্যে বেশিরভাগেরই পড়াশোনার সময় ইংরেজি ছিল দ্বিতীয়, তৃতীয় বা চতুর্থ ভাষা। দেশে মাত্র ০.০২ শতাংশ মানুষের ইংরেজি প্রথম ভাষা। আগামী ১০ বছরেও এই চিত্রের খুব একটা পরিবর্তন হবে না। তাই, আঞ্চলিক ভাষার উদ্ভাবকদের কাছে সমান সুযোগ তৈরি করে দিতে ভিআইপি কর্মসূচির সূচনা করা হয়েছে। এর ফলে দেশের ৯০ শতাংশ মানুষের সামনে নতুন সুযোগ তৈরি হবে এবং উদ্ভাবকরা যে ভাষাতেই কথা বলুন না কেন, তাঁদের ধারণা প্রকাশ করতে কোনও সমস্যা হবে না। বিশ্বের মধ্যে ভারতই সম্ভবত প্রথম রাষ্ট্র যেখানে ইংরেজি সহ ২২টি ভাষায় উদ্ভাবন ব্যবস্থাপনাকে শক্তিশালী করার উদ্যোগ নেওয়া হয়েছে। এর মধ্য দিয়ে স্থানীয়, আঞ্চলিক, জাতীয় এবং আন্তর্জাতিক ক্ষেত্রে উদ্ভাবন ব্যবস্থাপনা আরও সমৃদ্ধ হবে।
CG/CB/DM/
(Visitor Counter : 138
স্বাস্থ্যওপরিবারকল্যাণমন্ত্রক
রাজ্য/কেন্দ্রশাসিত অঞ্চলগুলির কাছে কোভিড-১৯ টিকার যোগান সম্পর্কিত সর্বশেষ তথ্য
রাজ্য/কেন্দ্রশাসিত অঞ্চলগুলিকে ১৮৩ কোটি ৫২ লক্ষের বেশি কোভিড টিকার ডোজ সরবরাহ
রাজ্য/কেন্দ্রশাসিত অঞ্চলগুলির কাছে ১৭ কোটি ৪ লক্ষের বেশি টিকার ডোজ রয়েছে
নতুন দিল্লি, ২০ মার্চ, ২০২২
কেন্দ্রীয় সরকার সারা দেশে কোভিড-১৯ টিকাকরণের গতি ও পরিধি সম্প্রসারণে অঙ্গীকারবদ্ধ। দেশব্যাপী কোভিড-১৯ টিকাকরণ গত বছরের ১৬ জানুয়ারি শুরু হয়। অবশ্য, সর্বজনীন কোভিড-১৯ টিকাকরণ কর্মসূচির নতুন পর্যায়ের সূচনা হয় গত বছরের ২১ জুন। টিকা ডোজের যোগানের উপর ভিত্তি করে টিকাকরণ অভিযানের পরিধি বাড়ানো হচ্ছে। সেই সঙ্গে, আগাম টিকার ডোজ রাজ্য/কেন্দ্রশাসিত অঞ্চলগুলিতে সরবরাহ করা হচ্ছে, যাতে আগেভাগেই টিকাকরণের পরিকল্পনা করা যায়।
দেশব্যাপী টিকাকরণ অভিযানের অঙ্গ হিসাবে কেন্দ্রীয় সরকার রাজ্য/কেন্দ্রশাসিত অঞ্চলগুলিতে বিনামূল্যে কোভিড টিকা সরবরাহ করে আসছে। কেন্দ্রীয় সরকার টিকা উৎপাদক সংস্থাগুলির কাছ থেকে সংগৃহীত টিকার ৭৫ শতাংশই রাজ্য/কেন্দ্রশাসিত অঞ্চলগুলিতে সরবরাহ করছে।
পরিসংখ্যান অনুযায়ী, রাজ্য/কেন্দ্রশাসিত অঞ্চলগুলিকে এখনও পর্যন্ত ১৮৩ কোটি ৫২ লক্ষ ২৫ হাজার ৬০টি টিকার ডোজ বিনামূল্যে সরবরাহ করা হয়েছে।
এমনকি, রাজ্য/কেন্দ্রশাসিত অঞ্চলগুলির কাছে টিকাকরণের জন্য ১৭ কোটি ০৪ লক্ষ ৩০ হাজার ৭৫৬টি টিকার ডোজ হাতে রয়েছে।
CG/BD/AS/
(Visitor Counter : 72
প্রতিরক্ষামন্ত্রক
২৮তম সিঙ্গাপুর-ভারত উপকূলীয় দ্বিপাক্ষিক মহড়া ‘সিমবেক্স’
নয়াদিল্লী, ৪ সেপ্টেম্বর, ২০২১
চলতি বছরে দোশরা সেপ্টেম্বর থেকে চৌঠা সেপ্টেম্বর পর্যন্ত ২৮তম সিঙ্গাপুর-ভারত উপকূলীয় দ্বিপাক্ষিক মহড়া ‘সিমবেক্স’ এর আয়োজন করা হয়। এই মহড়ায় ভারতীয় নৌবাহিনীর হয়ে প্রতিনিধিত্ব করে হেলিকপ্টার বহনকারী গাইডেড মিশাইল ডেস্ট্রয়ার আইএনএস রণবিজয় জাহাজ, এএসডাব্লু করভেত্তি, আইএনএস কিলতন এবং গাইডেড মিশাইল করভেত্তি আইএনএস কোরা ও সমুদ্র উপকূলবর্তী দূরপাল্লার নজরদারি বিমান পি৮আই। সিঙ্গাপুর নৌবাহিনী থেকেও অত্যাধুনিক জাহাজ এই মহড়ায় অংশ নেয়। এছাড়াও সিঙ্গাপুর বিমান বাহিনীর চারটি এফ-১৬ যুদ্ধ বিমান এই মহড়ায় অংশ নিয়েছে।
১৯৯৪ সালে ভারত ও সিঙ্গাপুরের নৌবাহিনীর মধ্যে সিমবেক্স মহড়া শুরু হয়। উভয় দেশের মধ্যে দ্বিপাক্ষিক প্রতিরক্ষা সম্পর্ককে আরও মজবুত করে তোলার লক্ষ্যেই দীর্ঘদিন ধরে এই মহড়ার আয়োজন করা হচ্ছে। মহড়া চলাকালীন উভয় দেশের নৌবাহিনী নানান কৃৎকৌশল প্রদর্শন করে। ভারতের স্বাধীনতার ৭৫ বছর উদযাপনের অঙ্গ হিসেবে এবারের এই সিমবেক্স মহড়া বিশেষ তাৎপর্ষপূর্ণ হয়ে উঠেছে। সিমবেক্স ২০২১এর সাফল্যকে সামনে রেখে আগামীদিনে নৌবাহিনী ক্ষেত্রে দুই দেশের দ্বিপাক্ষিক অংশীদারিত্ব আরও শক্তিশালী হয়ে উঠবে বলে মনে করা হচ্ছে। বর্তমান মহামারী সংক্রান্ত সীমাবদ্ধতার কারণে দক্ষিণ চীন সাগরের দক্ষিণ প্রান্তে সিঙ্গাপুর নৌবাহিনী শুধুমাত্র এই সামুদ্রিক মহড়ার আয়োজন করেছিল। এবার দুই দেশের নৌবাহিনীর মধ্যে শারীরিক উপস্থিতিতে কোনো আলোচনার আয়োজন করা হয়নি।
CG/SS/NS
(Visitor Counter : 190
উপ-রাষ্ট্রপতিরসচিবালয়
লকডাউন চললেও বিশ্ববিদ্যালয় গুলিকে শিক্ষাবর্ষের ধারাবাহিকতা বজায় রাখতে বললেন উপরাষ্ট্রপতি
অনলাইনে পড়াশোনার জন্য বিশ্ববিদ্যালয় গুলিকে প্রযুক্তির পূর্ণ ব্যবহারের পরামর্শ
নয়াদিল্লি, ১৩ এপ্রিল, ২০২০
লকডাউন চললেও শিক্ষাবর্ষ যাতে কোনভাবেই বিঘ্নিত না হয় সে ব্যাপারে নজর দিতে উপরাষ্ট্রপতি শ্রী এম ভেঙ্কাইয়া নাইডু আজ সব বিশ্ববিদ্যালয় ও শিক্ষা প্রতিষ্ঠান গুলিকে নির্দেশ দিয়েছেন। তিনি বলেছেন প্রযুক্তির পূর্ণ ব্যবহার ঘটিয়ে শিক্ষাবর্ষের ধারাবাহিকতা বজায় রাখতেয় হবেয়।
আজ শ্রী নাইডু আজ দিল্লি, হায়দ্রাবাদ, পন্ডিচেরি, পাঞ্জাব, মাখনলাল চতুর্বেদি বিশ্ববিদ্যালয়ের উপাচার্্য এবং ইন্ডিয়ান ইন্সটিটিউট অফ পাবলিক অ্যাডমিনিস্ট্রেশনের নির্দেশকের সাথে ভিডিও কনফারেন্সের মাধ্যমে চলতি পরিস্থিতির পর্যালোচনা করেন। উপরাষ্ট্রপতি বলেন স্বাভাবিক অবস্থা ফিরতে আরও কিছুদিন সময় লাগবে কিন্তু সেটা না আসা পর্যন্ত বিশ্ববিদ্যালয় গুলি কি ভাবছে তা তিনি জানতে চান।
উল্লেখ করা যেতে পারে উপরাষ্ট্রপতি হলেন আই আই পি এর সভাপতি এবং তিনটি বিশ্ববিদ্যালয়ের আচার্য। তিনি প্রযুক্তি পূর্ণ ব্যবহারের মাধ্যমে ছাত্রছাত্রীদের কাছে পৌঁছানোর আরজি জানান।উপরাষ্ট্রপতি বলেন এই সংক্রমণের পরিপ্রেক্ষিতে নতুন নতুন শিক্ষা পদ্ধতির সৃজন ঘটছে। অনলাইন শিক্ষা ব্যবস্থা মুখোমুখি বসে পাঠ দানের বিকল্প ব্যবস্থা হিসাবে উঠে আসছে সঙ্কট কেটে গেলে এই পদ্ধতিই হয়ত আগামী দিনে স্বাভাবিক প্রথা হয় দাঁড়াবে বলে তিনি অভিমত ব্যক্ত করেন।
শ্রী নাইডু আবাসিক ছাত্রছাত্রীদের স্বাস্থের দিকে নজর দেওয়ার জন্যও শিক্ষাবিদদের প্রতি আর্জি জানান। সরকার ও স্বাস্থ্য বিশেষজ্ঞরা সামাজিক দূরত্ব ও আইসলেশনের যে নিদান দিয়েছেন তা অক্ষরে অক্ষরে মেনে চলার কথা বলেন। তিনি ছাত্রছাত্রীদের স্বাস্থ্যকর খাবার খাওয়া, নিয়মিত ব্যায়াম করা এবং আরামদায়ক জীবনযাত্রা ছাড়ার কথা বলেন। তিনি প্রকৃতির সাথে বেঁচে থাকার গুরুত্বের কথাও সকলকে স্মরণ করিয়ে দেন।
যে সময় পাওয়া গেছে তার সঠিক ও অর্থপূর্ণ ব্যবহার করার জন্য ছাত্রছাত্রীদের সঠিক দিশা নির্দেশ দিতে বিশ্ববিদ্যালয় গুলিকে বলেন। মোবাইল ফোনে ঘণ্টার পর ঘন্টা না কাটিয়ে এই সময় নতুন ভাষা শেখার পরামর্শ দেন। পরিবারের সাথে আরও বেশী করে সময় কাটানোর কথাও বলেন উপরাষ্ট্রপতি। সমাজ সেবা করার জন্যও ছাত্রছাত্রীদের তিনি পরামর্শ দেন।
CG/SDG
(
পরিসংখ্যানএবংকর্মসূচিরূপায়ণমন্ত্রক
কর্মচারীদের নিয়মিত বেতন প্রদান সংক্রান্ত তালিকা – প্রাথমিক কর্মসংস্থানের আভাস
নয়াদিল্লি, ২৫ জুন ২০১৯
কেন্দ্রীয় পরিসংখ্যান ও কর্মসূচি রূপায়ণ মন্ত্রকের জাতীয় পরিসংখ্যান কার্যালয়ের পক্ষ থেকে সুনির্দিষ্ট কয়েকটি সরকারি সংস্থার কাছে থাকা প্রশাসনিক রেকর্ডের ভিত্তিতে ২০১৭’র সেপ্টেম্বর থেকে ২০১৯ – এর এপ্রিল পর্যন্ত দেশে কর্মসংস্থানের আভাস সংক্রান্ত তথ্য প্রকাশ করা হয়েছে। দেশে কর্মসংস্থানের কয়েকটি ক্ষেত্রে যে অগ্রগতি হয়েছে, তা মূল্যায়ন করতেই এই পরিসংখ্যান প্রকাশ করা হয়েছে।
CG/BD/SB
(Visitor Counter : 63
তথ্যওসম্প্রচারমন্ত্রক
চলচ্চিত্র বিভাগ বিশ্ব পরিবেশ দিবস উপলক্ষ্যে আশার মরূদ্যান শীর্ষক একটি অনলাইন উৎসবের আয়োজন করেছে
নতুন দিল্লি, ৪ জুন, ২০২১
প্রতিবছর ৫-ই জুন বিশ্ব পরিবেশ দিবস উদযাপন করা হয়ে থাকে । এবছরে বিশ্ব পরিবেশ দিবসের বিষয় ভাবনা হল – বাস্তুতন্ত্রের পুনরুদ্ধার । প্রতিটি মহাদেশে এবং মহাসাগরে বাস্তুতন্ত্রের ধ্বংস রোধ ও পুনরুদ্ধারের লক্ষ্যেই এই বিষয় ভাবনা বেছে নেওয়া হয়েছে । 'পুণরায় পরিকল্পনা', 'পুনর্নির্মাণ' ও 'পুনরুদ্ধার' – এবছরের বিশ্ব পরিবেশ দিবসের এই তিনটি মূল বিষয় । এই বিষয় ভাবনাকে সামনে রেখেই চলচ্চিত্র বিভাগ আগামীকাল বিশ্ব পরিবেশ দিবস উপলক্ষ্যে ২ দিন ব্যাপী ‘আশার মরূদ্যান’- শীর্ষক একটি অনলাইন উৎসবের আয়োজন করেছে ।
দুদিনের এই উৎসবে চলচ্চিত্রগুলির মাধ্যমে পরিবেশ সচেতনতা সম্পর্কে দৃঢ় বার্তা, প্রকৃতি ও মানুষের মধ্যে অবিচ্ছেদ্য সম্পর্ক বিষয়ে বিভিন্ন পরামর্শ এবং মানুষ ও প্রকৃতির সহাবস্থানের নানান তথ্য তুলে ধরা হবে । চলচ্চিত্র বিভাগের ওয়েবসাইট এবং ইউটিউব চ্যানেল স্ট্রিমিং করে এই চলচ্চিত্রগুলি দেখা যাবে ।
এই উৎসবে যে বিশেষ চলচ্চিত্রগুলি দেখানো হবে সেগুলি হল – ফারহা খাতুনের ‘দ্য জঙ্গলম্যান লোইয়া’ । ২১ মিনিটের এই চলচ্চিত্রে মণিপুরের ছোট পাহাড়ি অঞ্চলের প্রকৃতিপ্রেমী লোইয়া নাগাম্বা-র গল্প তুলে ধরা হয়েছে । এখানে দেখানো হয়েছে ৬ বছর ধরে লোইয়া পাহাড়ে একাই থাকেন । তিনি শুরু থেকেই পাহাড়ি অঞ্চলে ঘন বন তৈরিতি ব্যস্ত এবং স্থানীয় সম্প্রদায়ের জন্য সবুজ স্থান তৈরি করেছেন ।
প্রকৃতির সঙ্গে মানুষের সম্পর্কের পুনরুত্থান এবং শান্তিপূর্ণ সহাবস্থানের সংস্কৃতির গল্প উঠে এসেছে সঞ্জীব পরাসর-এর ‘লিভিং দ্য ন্যাচরাল ওয়ে’ চলচ্চিত্রের মধ্যে দিয়ে । ৭৬ মিনিটের এই চলচ্চিত্রে একটি ছোট্ট ব্রহ্মপুত্র দ্বীপে বসবাসকারী উপজাতিদের কাহিনী এবং জলবায়ু, পরিবেশ কী ভাবে পরিবর্তিত হয়েছে ও তা কী ভাবে তাদের সম্মুখে সমস্যা তৈরি করেছে তার গল্প ধরা পড়েছে ।
ঐতিহ্যবাহী জীবন যাপনের পদ্ধতির গল্প উঠে এসেছে পি রাজেন্দ্রন-এর ‘সালুমারাডা থিমাক্কা – দ্য গ্রীন ক্রুসেডর’-এর ছবিতে । ৪৩ মিনিটের এই চলচ্চিত্রে কর্নাটকের একজন স্বশিক্ষিত পরিবেশবিদের কাহিনী ধরা পড়েছে ।
বিশ্বব্যাপী তাপমাত্রা ও জলবায়ু পরিবর্তনের বিপদ নিয়ে পি. এলাপ্পান-এর ‘ক্লাইমেট চেঞ্জ’ চলচ্চিত্রটি এবারের উৎসবে দেখানো হবে । এই চলচ্চিত্রটির সময়সীমা ১৪ মিনিট ।
এস শানমুগাথান-এর ‘মাই সন নিও’- ১৫ মিনিটের চলচ্চিত্রে ৫ বছরের একটি বালক কীভাবে প্রাকৃতি পরিবেশের মধ্যে বড় হয়ে উঠেছে তার কাহিনী তুলে ধরা হয়েছে ।
পৌষালি গাঙ্গুলীর ৭ মিনিটের ‘প্লাস্টি ওয়ার্ল্ড’ অ্যানিমেশন ছবিতে ভবিষ্যতের বিস্তৃত ও শুকনো ডাইস্টোপিয়ান প্রাকৃতিক দৃশ্যকে চিত্রিত করা হয়েছে। প্লাস্টিকের বর্জ্যে আবৃত মানবজীবন ও পরিবেশের ওপর প্লাস্টিকের ক্ষতিকারক প্রভাবগুলির বিরুদ্ধেও সতর্ক করা হয়েছে এই ছবির মাধ্যমে ।
এই চলচ্চিত্র উৎসব শুরু হবে ‘ডকুমেন্টরি অফ দ্য উইক’ দিয়ে । ২ দিনের এই চলচ্চিত্র উৎসব দেখা যাবে https://www.youtube.com/user/FilmsDivision -এই লিঙ্কের মাধ্যমে ।
CG/SS/RAB
(Visitor Counter : 183
আয়ুষ
ভারতে মোরারজী দেশাই জাতীয় যোগ প্রতিষ্ঠান হার্ভার্ডের মত বিশ্ববিদ্যালয় হয়ে উঠতে পারে : শ্রী সর্বানন্দ সোনোয়াল
জাতীয় স্তরের এই যোগ প্রতিষ্ঠানটিতে আয়ুষ মন্ত্রী হিসেবে শ্রী সর্বানন্দ সোনোয়ালের প্রথম সফর
নতুন দিল্লি, ১৬ আগস্ট, ২০২১
মোরারজী দেশাই জাতীয় যোগ শিক্ষাপ্রতিষ্ঠানটির মার্কিন যুক্তরাষ্ট্রের হার্ভার্ড বিশ্ববিদ্যালয়ের মত যোগ শিক্ষার ক্ষেত্রে বিশ্বের সেরা প্রতিষ্ঠান হয়ে উঠার সম্ভাবনা রয়েছে বলে আয়ুষ মন্ত্রী শ্রী সর্বানন্দ সোনোয়াল অভিমত প্রকাশ করেছেন। আয়ুষ মন্ত্রী হিসেবে শ্রী সোনোয়াল এই প্রথমবার জাতীয় স্তরের এই প্রতিষ্ঠানটি সফরে গিয়ে ছাত্র-ছাত্রী ও শিক্ষক-শিক্ষিকাদের উদ্দেশে ভাষণ দিচ্ছিলেন। মোরারজী দেশাই জাতীয় যোগ শিক্ষা প্রতিষ্ঠান সারা বিশ্বে ছাত্র-ছাত্রীদের কাছে পয়লা নম্বর প্রতিষ্ঠান হয়ে উঠতে পারে। এজন্য আমাদের সারা বিশ্বজুড়ে প্রয়োজনীয় উদ্যোগ গ্রহণ করতে হবে। মার্কিন যুক্তরাষ্ট্র যদি হার্ভার্ডের মত শিক্ষা প্রতিষ্ঠান গড়ে তুলতে পারে, তাহলে আমরা পারবো না কেন? এই অভিমত প্রকাশ করে শ্রী সোনোয়াল আরও বলেন, প্রতিষ্ঠানটি যোগ শিক্ষা ও গবেষণার ক্ষেত্রে সমগ্র বিশ্ব থেকে হাজার হাজার ছাত্র-ছাত্রীকে ভারতে আসতে উৎসাহিত করতে পারে।
আয়ুষ মন্ত্রী জোর দিয়ে বলেন, প্রধানমন্ত্রী শ্রী নরেন্দ্র মোদীর স্বপ্ন পূরণে বিশ্বব্যাপী প্রয়াস গ্রহণের প্রয়োজনীয়তা রয়েছে। সৌন্দর্যময় দেহ ও সুস্বাস্থ্যের খোঁজে সারা বিশ্বের মানুষ ভারতের দিকে তাকিয়ে রয়েছেন। বর্তমানে জাতীয় স্তরের এই যোগ শিক্ষা প্রতিষ্ঠানটিতে পঠন-পাঠনের পাশাপাশি প্রশিক্ষণ, চিকিৎসা ও ওষুধপত্র এবং গবেষণা নিয়ে কাজ চলছে। তাই বিশ্ববিদ্যালয়ের মত এই প্রতিষ্ঠানটিতে ছাত্রাবাস গড়ে তোলার পরিকল্পনা নেওয়া যেতে পারে। প্রকৃত অর্থেই ছাত্রাবাস গড়ে তুলতে পারলে প্রতিষ্ঠানটির গুরুত্ব ও তাৎপর্য আরও বাড়বে বলে তিনি অভিমত প্রকাশ করেন।
আয়ুষ মন্ত্রী প্রতিষ্ঠানটির সব শ্রেণীকক্ষে গিয়ে ছাত্র-ছাত্রীদের সঙ্গেও কথা বলেন। তাদের সঙ্গে কথা বলার সময় আয়ুষ মন্ত্রী জানান, তিনি রোজ সকালে প্রায় ৩০ মিনিট যোগ চর্চা করেন। ছাত্র-ছাত্রীদের সঙ্গে কথা বলার পর শ্রী সোনোয়াল প্রতিষ্ঠানটির গ্রন্থাগার, ধ্যান চর্চা কেন্দ্র এবং ক্যাম্পাস ঘুরে দেখেন।
মোরারজী দেশাই জাতীয় যোগ প্রতিষ্ঠানটি গত কয়েক বছরে আধা-সামরিক বাহিনীর ১৮ হাজার জওয়ানকে যোগ প্রশিক্ষণ দিয়েছেন বলে প্রতিষ্ঠানের অধিকর্তা ডঃ ঈশ্বর ভি বাসাভার্দি জানান। তিনি আরও বলেন, তিহার সংশোধনাগারে বন্দী ও আবাসিকদের জন্য যোগ চর্চার পদক্ষেপ গ্রহণ করা হয়েছে। ডঃ বাসাভার্দি বলেন, যোগ চর্চা আমাদের জীবনে নতুন দিশা দেখায়। তাই, একে আমাদের দৈনন্দিন জীবনের অঙ্গ করে তোলা উচিত।
CG/BD/AS/
(Visitor Counter : 154
প্রধানমন্ত্রীরদপ্তর
প্রধানমন্ত্রী আষাড়ি বিজ, কাতছি নববর্ষ উপলক্ষে শুভেচ্ছা জানিয়েছেন
নয়াদিল্লি, ২৩ জুন, ২০২০
প্রধানমন্ত্রী শ্রী নরেন্দ্র মোদী আষাড়ি বিজ-এর বিশেষ অনুষ্ঠান পর্বে কাতছি নতুন বছরের শুভেচ্ছা জানিয়েছেন।
এক ট্যুইট বার্তায় প্রধানমন্ত্রী বলেছেন, “আষাড়ি বিজের বিশেষ অনুষ্ঠান উপলক্ষে কাতছিদের অভিনন্দন। এই সম্প্রদায় তাদের মহান সংস্কৃতি ও সাহসিকতার জন্য পরিচিত। আগামী বছরের জন্য আমি এই সম্প্রদায়ের সুস্থতা ও সমৃদ্ধি কামনা করছি।”
(CG/SS/DM
প্রধানমন্ত্রীরদপ্তর
কমনওয়েলথ গেমস, ২০২২-এ পুরুষদের সিঙ্গলস টেবিল টেনিসে স্বর্ণ পদক জয়ী শরথ কমলকে প্রধানমন্ত্রীর অভিনন্দন
নয়াদিল্লি, ৮ আগস্ট ২০২২
কমনওয়েলথ গেমস, ২০২২-এ পুরুষদের সিঙ্গলস টেবিল টেনিসে স্বর্ণ পদক জয়ের জন্য শরথ কমলকে অভিনন্দন জানিয়েছেন প্রধানমন্ত্রী শ্রী নরেন্দ্র মোদী।
এক ট্যুইট বার্তায় তিনি বলেছেন, “শরথ কমলের স্বর্ণ পদক জয় একটি বিশেষ ঘটনা হিসেবে চিহ্নিত থাকবে ইতিহাসের পাতায়। ধৈর্য, সঙ্কল্প ও নিষ্ঠার পরাকাষ্ঠা স্থাপন করেছেন তিনি। সেইসঙ্গে, প্রদর্শন করেছেন তাঁর অসামান্য দক্ষতাও। তাঁর এই পদক লাভ ভারতীয় টেবিল টেনিসকে বিশেষভাবে উৎসাহিত করবে। তাঁকে জানাই আমার শুভেচ্ছা ও অভিনন্দন। #Cheer4India”
PG/SKD/DM/
(
শিল্পওবাণিজ্যমন্ত্রক
ই-কমার্স বাণিজ্য মডেল
নয়াদিল্লি, ১১ ডিসেম্বর, ২০১৯
ই-কমার্স কোম্পানিগুলিকে বিভিন্ন নিয়ম মেনে চলতে হয়। ১৯৬১ সালে আয়কর আইন, ১৯৮৬ সালে উপভোক্তা সুরক্ষা আইন, ২০০০ সালে তথ্য প্রযুক্তি আইন এবং বিদেশী মুদ্রা বিনিময় ব্যবস্হাপনা আইন, ২০০৭ সালে পেমেন্ট এবং সেটেলমেন্ট ব্যবস্হা আইন, ২০১৩ সালের কোম্পানি আইন এবং পণ্য পরিষেব কর সংক্রান্ত বিভিন্ন আইনের আওতায় ই-কমার্স কোম্পানিগুলি তাদের ব্যবসা-বাণিজ্য করে থাকে।
শিল্প ও অভ্যন্তরীণ বাণিজ্য উন্নয়ন দপ্তর ২০১৬র এক বিজ্ঞপ্তিতে ই-কমার্স সংস্হাগুলির জন্য প্রত্যক্ষ বিদেশী বিনিয়োগের নীতি-নির্দেশিকা প্রকাশ করেছেন। কনফেডারেশন অফ অল ইন্ডিয়া ট্রেডার্স  জানিয়েছে এই সংস্হাগুলির মধ্যে বেশিরভাগই প্রত্যক্ষ বিদেশী বিনিয়োগের নীতিগুলি মেনে চলছে না। সিএআইটি এই মর্মে রাজস্হান হাইকোর্টের যোধপুর বেঞ্চে ফ্লিপকার্ট এবং অ্যামাজনের মতন সংস্হাগুলির বিরুদ্ধে মামলা রুজু করে যা এখনও বিচারাধীন রয়েছে। যদিও এই সংস্হাগুলির ক্ষেত্রে প্রত্যক্ষ বিদেশী বিনিয়োগের অনুমতি রয়েছে।
ই-কমার্স সংস্হাগুলি ডিজিটাল ও বৈদ্যুতিন পদ্ধতিতে পণ্য ও পরিষেবা ক্রয়-বিক্রয় করতে পারে। তবে, পণ্য মজুতের ক্ষেত্রে এই সংস্হাগুলি প্রত্যক্ষ বিদেশী বিনিয়োগ করতে পারেনা।
লোকসভায় আজ এক প্রশ্নের লিখিত জবাবে শিল্প ও বাণিজ্য মন্ত্রী শ্রী পীযূষ গোয়েল এই তথ্য জানিয়েছেন।
SSS/CB/NS
(Visitor Counter : 63
প্রধানমন্ত্রীরদপ্তর
প্রধানমন্ত্রী ২৯ ফেব্রুয়ারি বুন্দেলখন্ড এক্সপ্রেসওয়ের শিলান্যাস করবেন
নয়াদিল্লী, ২৭ ফেব্রুয়ারি, ২০২০
প্রধানমন্ত্রী শ্রী নরেন্দ্র মোদী ২৯ ফেব্রুয়ারি চিত্রকুটে বুন্দেলখন্ড এক্সপ্রেসওয়ের শিলান্যাস করবেন।
এই এক্সপ্রেসওয়ে ২০১৮র ফেব্রুয়ারিতে ভারত সরকার ঘোষিত উত্তরপ্রদেশ প্রতিরক্ষা শিল্প করিডরে সম্পূরক হিসেবে কাজ করবে।
উত্তরপ্রদেশ রাজ্য সরকার চিত্রকূট, বান্দা, হামিরপুর এবং জালাউন জেলার মধ্যে দিয়ে এই সড়কটি তৈরি করছে। আগ্রা-লক্ষ্মৌ এক্সপ্রেসওয়ে এবং যমুনা এক্সপ্রেসওয়ের মাধ্যমে এই এক্সপ্রেসওয়েটি দিল্লীর সঙ্গে বুন্দেলখন্ড অঞ্চলকে যুক্ত করবে। বুন্দেলখন্ড অঞ্চলের উন্নয়নে গুরুত্বপূর্ণ ভূমিকা পালন করবে ২৯৬ কিলোমিটার দীর্ঘ এই সড়কটি।
এই সড়কটি তৈরি হলে চিত্রকূট, বান্দা, মাহোবা, হামিরপুর, জালাউন এবং এটাওয়া জেলার উপকার হবে।
ভারতের জাহাজ, সাবমেরিন, লড়াকু বিমান, হেলিকপ্টার, সেন্সার ও অন্যান্য সমরাস্ত্রের বিপুল প্রয়োজন আছে। ২০২৫ সালের মধ্যে ২৫ হাজার কোটি মার্কিন ডলারের এসব সামগ্রী দরকার হবে।
এই প্রয়োজন মেটানোর জন্য সরকার ২০১৮র ২১ ফেব্রুয়ারি লক্ষ্ণৌতে বিনিয়োগকারী সম্মেলনে উত্তরপ্রদেশে প্রতিরক্ষা শিল্প করিডর গড়ে তোলার ঘোষনা করে।
প্রতিরক্ষা সামগ্রী তৈরির জন্য লক্ষ্ণৌ, ঝাঁসি, চিত্রকূট, আলিগড় ও কানপুরে ৬টি কেন্দ্র গড়ে তোলা হবে। এরমধ্যে বুন্দেলখন্ড অঞ্চলে ঝাঁসি এবং চিত্রকূটে দুটি কেন্দ্র গড়ে তোলা হচ্ছে। বস্তুত, সবচেয়ে বড় কেন্দ্রটি গড়ে উঠবে ঝাঁসিতে।
এই এক্সপ্রেস নির্মাণের জন্য ঝাঁসি এবং চিত্রকূটে অকৃষি জমি কেনা হয়েছে। এরফলে এই অঞ্চলের গরিব চাষিরা উপকৃত হয়েছেন।
কৃষি উৎপাদক সংস্হার সূচনা
প্রধানমন্ত্রী শ্রী নরেন্দ্র মোদী আগামী ২৯ ফেব্রুয়ারি চিত্রকূটে এক অনুষ্ঠানে সারা দেশে ১০ হাজারটি কৃষি উৎপাদক সংস্হারও সূচনা করবেন।
দেশে প্রায় ৮৬ শতাংশ চাষি ক্ষুদ্র ও প্রান্তিক। তাদের জোতের পরিমাণ ১.১ হেক্টরের চেয়ে কম। এসব চাষি প্রযুক্তি, উন্নত মানের বীচ, সার, কীটনাশক এবং প্রয়োজনীয় টাকাকড়ি যোগাড় করতে হিমসিম খান। তাদের ফসল বিক্রি করতেও পড়তে হয় চ্যালেঞ্জের মুখে।
কৃষি উৎপাদক সংস্হা এসব ছোট, প্রান্তিক এবং ভূমিহীন চাষিদের একত্রিত করতে সাহায্য করবে। সংস্হার সদস্যরা একযোগে কাজ করে প্রযুক্তি, কৃষি উপকরণ, টাকাকড়ি এবং বাজারের সুযোগ পাবেন। এরফলে বাড়বে তাদের আয়।
চাষিদের আয় দ্বিগুণ করা সংক্রান্ত এক রিপোর্টে ২০২২ সালের মধ্যে চাষিদের আয় দ্বিগুণ করার জন্য ৭ হাজারটি কৃষি উৎপাদক সংস্হা গড়ে তোলার সুপারিশ করলেও, কেন্দ্রীয় সরকার আগামী ৫ বছরে ১০ হাজারটি নতুন সংস্হা গড়ার কথা ঘোষণা করেছে। এবারের বাজেটে, সরকার ‘এক জেলা এক ফসল’ এই কর্মকৌশল মারফত হর্টিকালচারের তালুক গঠনের পরিকল্পনাও করেছে। এরফলে ফল-ফুলে বিপণন এবং রপ্তানীতে সুবিধা হবে। চাষিরা দুটো বাড়তি পয়সা পাবেন।
CG/SM/NS
(Visitor Counter : 56
প্রধানমন্ত্রীরদপ্তর
পিএম-এসএইচআরআই যোজনা ঘোষণা করেছেন প্রধানমন্ত্রী
প্রধানমন্ত্রী স্কুল ফর রাইজিং ইন্ডিয়া  যোজনার অধীনে দেশ জুড়ে ১৪ হাজার ৫০০টি স্কুলের উন্নয়ন ও উন্নীতকরণ হবে
নয়াদিল্লি, ০৫ সেপ্টেম্বর, ২০২২
আজ শিক্ষক দিবস উপলক্ষে, প্রধানমন্ত্রী, শ্রী নরেন্দ্র মোদী প্রধানমন্ত্রী স্কুল ফর রাইজিং ইন্ডিয়া  যোজনার অধীনে দেশ জুড়ে ১৪ হাজার ৫০০টি স্কুলের উন্নয়ন ও উন্নীতকরণ ঘোষণা করেছেন।
পিএম-এসএইচআরআই স্কুলগুলিতে শিক্ষা প্রদানের একটি আধুনিক, রূপান্তরমূলক এবং সামগ্রিক পদ্ধতি থাকবে। শ্রী মোদী বলেছেন তিনি নিশ্চিত যে, পিএম-এসএইচআরআই স্কুলগুলি জাতীয় শিক্ষা নীতির ভাবধারায় দেশ জুড়ে লক্ষ লক্ষ শিক্ষার্থী আরও উপকৃত হবে।
এক ট্যুইট বার্তায় প্রধানমন্ত্রী বলেছেন, "আজ #TeachersDay উপলক্ষে আমি একটি নতুন উদ্যোগ ঘোষণা করতে পেরে আনন্দিত - প্রধানমন্ত্রী স্কুল ফর রাইজিং ইন্ডিয়া  যোজনার অধীনে দেশ জুড়ে ১৪ হাজার ৫০০টি স্কুলের উন্নয়ন ও উন্নীতকরণ হবে। এগুলি মডেল স্কুলে পরিণত হবে, যা জাতীয় শিক্ষা নীতির ভাবধারায় সম্পূর্ণভাবে অনুপ্রাণিত হবে”।
“পিএম-এসএইচআরআই স্কুলগুলিতে শিক্ষা প্রদানের একটি আধুনিক, রূপান্তরমূলক এবং সামগ্রিক ব্যবস্থা থাকবে। আবিষ্কার-ভিত্তিক, শিক্ষার শিক্ষা-কেন্দ্রিক পদ্ধতিতে জোর দেওয়া হবে। আধুনিক প্রযুক্তি, স্মার্ট ক্লাসরুম, খেলাধুলা এবং আধুনিক প্রযুক্তির উপর গুরুত্ব দেওয়া হবে”।
“জাতীয় শিক্ষা নীতি সাম্প্রতিক বছরগুলিতে শিক্ষা ক্ষেত্রে আমূল পরিবর্তন ঘটিয়েছে। আমি নিশ্চিত যে, এই জাতীয় শিক্ষা নীতির ভাবধারায় দেশ জুড়ে আরও লক্ষাধিক ছাত্রছাত্রী পিএম-এসএইচআরআই – এর দ্বারা উপকৃত হবে”।
PG/AB/SB
(
সংখ্যালঘুবিষয়কমন্ত্রক
কেন্দ্রীয় সরকার প্রথম ১০০ দিনের মধ্যেই সারা দেশের ওয়াকফ সম্পত্তিগুলির ১০০ শতাংশ ডিজিটাইজেশনের লক্ষ্যমাত্রা স্থির করেছে : শ্রী নাকভি
নয়াদিল্লি, ২৯ জুলাই, ২০১৯
কেন্দ্রীয় সরকার দ্বিতীয় দফায় কার্যকালের মেয়াদের প্রথম ১০০ দিনের মধ্যেই সারা দেশের ওয়াকফ সম্পত্তিগুলির ১০০ শতাংশ ডিজিটাইজেশনের লক্ষ্যমাত্রা স্থির করেছে। নতুন দিল্লিতে সোমবার কেন্দ্রীয় ওয়াকফ পরিষদের এক জাতীয় সম্মেলনের উদ্বোধন করে একথা জানান সংখ্যালঘু বিষয়ক মন্ত্রী শ্রী মুখতার আব্বাস নাকভি। তিনি জানান, সারা দেশে নথিভুক্ত ওয়াকফ সম্পত্তির সংখ্যা ৬ লক্ষেরও বেশি। ‘কোয়ামি ওয়াকফ বোর্ড তরক্কিয়াতি কর্মসূচি’র আওতায় ওয়াকফ সম্পত্তির সুষ্ঠু ব্যবস্থাপনার জন্য আটটি মুতাওয়ালিকে পুরস্কৃত করা হচ্ছে। এই প্রথমবার ওয়াকফ সম্পত্তির আরও ভালো সদ্ব্যবহারের জন্য এই পুরস্কার দেওয়া হল। শ্রী নাকভি আরও বলেন, ওয়াকফ সম্পত্তির তত্ত্বাবধায়ক হিসেবে মুতাওয়ালিগুলি কাজ করে থাকে এবং তাদের দায়িত্বই হল ওয়াকফ সম্পত্তির সুষ্ঠু সদ্ব্যবহার ও নিরাপত্তা সুনিশ্চিত করা। অনুষ্ঠানে মন্ত্রকের সচিব শ্রী শৈলেশ সহ কেন্দ্রীয় ওয়াকফ পরিষদের উচ্চপদস্থ আধিকারিক ও সদস্যরা ছাড়াও রাজ্য ওয়াকফ পর্ষদগুলির চেয়ারম্যান তথা কার্যনির্বাহী আধিকারিকরা উপস্থিত ছিলেন।
শ্রী নাকভি জানান, সামাজিক কল্যাণে ওয়াকফ সম্পত্তিগুলির সুষ্ঠু সদ্ব্যবহার সুনিশ্চিত করতে সারা দেশে এ ধরনের সম্পত্তির ১০০ শতাংশ ডিজিটাইজেশন তথা জিও-ট্যাগিং বা ভৌগোলিক অবস্থান স্থির করতে যুদ্ধকালীন ভিত্তিতে একটি কর্মসূচি গ্রহণ করা হয়েছে। ডিজিটাইজেশনের কাজে কেন্দ্রীয় ওয়াকফ পরিষদ রাজ্য পর্ষদগুলিকে আর্থিক ও কারিগরি সহায়তা দিচ্ছে। তিনি বলেন, জিও-ট্যাগিং পদ্ধতির উদ্দেশ্যই হল রাজ্য ওয়াকফ পর্ষদগুলিকে নির্দিষ্ট সময়সীমার মধ্যেই ডিজিটাইজেশনের কাজ শেষ করতে সাহায্য করা। উল্লেখ করা যেতে পারে, আইআইটি রুরকি ও আলিগড় মুসলিম বিশ্ববিদ্যালয়ের সহায়তায় ওয়াকফ সম্পত্তিগুলির জিপিএস ম্যাপিং-এর কাজ শুরু হয়েছে।
স্বাধীনতার পর এই প্রথমবার প্রধানমন্ত্রী শ্রী নরেন্দ্র মোদীর নেতৃত্বাধীন সরকারের উদ্যোগে প্রধানমন্ত্রী জন বিকাশ কার্যক্রমের আওতায় সমাজের দুর্বলতর শ্রেণীর মানুষ ও দুঃস্থ বালিকাদের মৌলিক সুযোগ-সুবিধা পৌঁছে দিতে বিদ্যালয়, কলেজ, আইটিআই, পলিটেকনিক প্রতিষ্ঠান, হাসপাতাল, সার্বজনীন অনুষ্ঠান হল, অভিন্ন পরিষেবা কেন্দ্র, কর্মসংস্থানমুখী দক্ষতা উন্নয়ন কেন্দ্র প্রভৃতি খাতে ১০০ শতাংশ পর্যন্ত আর্থিক সহায়তা দেওয়া হচ্ছে। এক পরিসংখ্যান দিয়ে শ্রী নাকভি জানান, আগে দেশের কেবল ৯০টি জেলাই সংখ্যালঘু সম্প্রদায়ভুক্ত জেলা হিসেবে চিহ্নিত ছিল। প্রধানমন্ত্রী শ্রী নরেন্দ্র মোদীর নেতৃত্বাধীন সরকার জেলার সংখ্যা বাড়িয়ে ৩০৮ করেছে। এই জেলাগুলির ৮৭০টি ব্লক ও ৩৩১টি শহর সহ হাজার হাজার গ্রামে উন্নয়নমূলক কর্মসূচিগুলি রূপায়ণ করা হচ্ছে।
অবসরপ্রাপ্ত বিচারপতি জাকিউল্লাহ খানের নেতৃত্বে ওয়াকফ সম্পত্তিগুলির ভাড়া সংক্রান্ত নিয়ম-কানুন পর্যালোচনার জন্য গঠিত পাঁচ সদস্যের কমিটির রিপোর্ট জমা পড়েছে। কমিটির সুপারিশগুলি ওয়াকফ সম্পত্তির আরও ভালো সদ্ব্যবহারের ক্ষেত্রে কার্যকর উপায় প্রদান করবে এমনকি, কয়েক দশক ধরে বিবাদমান বিষয়গুলির সুষ্ঠু নিষ্পত্তিতেও গুরুত্বপূর্ণ ভূমিকা নেবে। রাজ্য সরকারগুলির সঙ্গে আলাপ-আলোচনার মাধ্যমে কেন্দ্রীয় সরকার ঐ কমিটির সুপারিশগুলি কার্যকর করার ব্যাপারে প্রয়োজনীয় পদক্ষেপ নিচ্ছে বলেও শ্রী নাকভি জানান।
CG/BD/DM
(Visitor Counter : 100